Hati ya kufanya muhtasari: Kuna maswali kadhaa ambayo yamekuwa yakijitokeza toka iliiporipotiwa kutokea kwa tukio hilo Alhamisi alfajiri na kupatikana kwa majibu yake kunaweza kukatoa mwangaza wa kulielewa tukio lenyewe na pengine kupelekea kupatikana kwa tajiri huyo. 

Kwanini ametekwa?

Baadhi ya vyombo vya habari vya kimataifa vimenukuu vyanzo kutoka jeshi la polisi Tanzania kuwa yawezekana kuwa Mo ametekwa kwa sababu za kifedha, ikihisiwa watekaji watadai komboleo ili wamuachie huru. 

Mpaka sasa si familia wala mamlaka za nchi ambazo zimeeleza sababu rasmi ya tukio hilo. Hivyo haifahamiki ni kwanini tajiri huyo ametekwa. 

Hatahivyo, kutokana na utajiri alonao (ambapo jarida la biashara la Forbes linakisia kuwa unafikia dola bilioni 1.5) ni jambo ambalo linayumkinika. 

Nani amemteka? 

Kauli rasmi ya mamlaka ambayo imetolewa na Mkuu wa Mkoa wa Dar es Salaam Paul Makonda na Kamanda wa Polisi wa Kanda Maalum ya Dar es Salaam ni kuwa waliiongoza tukio hilo ni raia wawili wa kigeni. 

Mashuhuda wanasema watu wanne wenye silaha walishiriki tukio hilo na walifunika nyuso zao. Mpaka sasa kuna watu 12 ambao wametiwa mbaroni kutokana na mkassa huo. 

Uhusika wa wazungu hao wawili kwamujibu wa mamlaka unaashiria kuwa tukio hilo si dogo na ambalo lilipangiliwa vilivyo. 

Mazingira ya tukio je? 

Kamanda Mambosasa ameibua maswali manne ambayo yanaonesha utata mkubwa wa namna tukio hilo lilivyotekelezwa. 

Bosi huyo wa polisi wa jiji la Dar es Salaam ameliambia gazeti la Mwananchi kuwa maswali hayo yanawasumbua na wanatafuta majibu yake. 

Swali la kwanza: "Hebu tujiulize kamera (iliyopo katika hoteli ya Colosseum) nayo imeshindwa kutupatia kila kitu kuna upande tumeshindwa kuupata vizuri tunajiuliza ilikwepeshwa makusudi?" 

Matajiri sita waliotekwa Afrika mwaka 2018

Swali la pili la Mambosasa linahoji kwanini walinzi wa hoteli ambayo Mo alitekwa hawakuwahoji wahalifu ambao walifika kabla ya Mo kutaka kujua kwanini hawakushuka kwenye gari walilokuwemo. 

Swali la tatu: "Tunaambiwa wakati zoezi linafanyika hakukupigwa yowe wala majibizano ya...\nMuhtasari katika lugha sawa na hati:
Kutekwa kwa tajiri Mo Dewji kumewaacha wengi katika lindi la mshangao na sintofahamu.